Joseph Dalton Hooker

**Joseph Dalton Hooker** (Halesworth, 1817ko ekainaren 30a – Sunningdale, 1911ko abenduaren 10a) britainiar botanikari eta esploratzailea izan zen. Fitogeografiaren sortzailea eta Charles Darwinen lagunik minena izan zen.

William Jackson Hooker botanikariaren semea izan zen. Zazpi urte zituenetik, aitaren botanikako klaseetara joan zen Glasgowko Unibertsitatean, eta landareen banaketaz eta James Cook bezalako esploratzaileen bidaiez interesatu zen. 1839an Medikuntzan graduatu zen Glasgowko Unibertsitatean.

Itsas Medikuntzako Gorputzean sartu zen eta James Clark Rossen espedizio antartikoan parte hartu zuen 1839tik 1843ra. Landareak eta algak bildu eta marraztu zituen Madeira, Tenerife, Cabo Verde, Done Petri eta Done Paulo uhartedia, Trindade eta Martim Vaz, Santa Helena, Esperantza Oneko Lurmuturra, Crozet uharteak, Kerguelen uharteak, Tasmania, Zeelanda Berria, Falklandak, Suaren Lurraldea eta Ascension herrietan.

1846an British Geological Survey-n botanikari izendatu zuten eta paleobotanikan lan egin zuen Galesen landare fosilen bila.

1847an Himalaiara bidaiatu zuen Kew lorategi botanikorako landareak biltzera. Darjeelingen oinarrituta, Indiako iparraldea, Sikkim (non atxilotu zuten) eta Nepal zeharkatu zituen. 1851n Ingalaterrara itzuli zen eta ondoren esplorazioak egin zituen Palestinan (1860), Marokon (1871) eta Ameriketako Estatu Batuetan (1877).

1865ean bere aitaren ondorengoa izan zen Kew Errege Lorategi Botanikoko zuzendari postuan. 1873tik 1977ra Royal Societyko presidente izan zen.

1851n Frances Harriet Hookerrekin ezkondu zen eta 1874an alargundu ondoren Hyacinth Jardinerekin ezkondu zen 1876an.

## Lan hautatuak 
* 1844–1859: *Flora Antarctica: the botany of the Antarctic voyage*. 3 vols, 1844 (general), 1853 (New Zealand), 1859 (Tasmania). Reeve, London.
* 1864–1867: *Handbook of the New Zealand flora*
* 1849: *Niger flora*
* 1849–1851: *The Rhododendrons of Sikkim–Himalaya*
* 1854: *Himalayan Journals, or notes of a naturalist, in Bengal, the Sikkim and Nepal Himalayas, Khasia Mountains ...*
* 1855: *Illustrations of Himalayan plants*
* 1855: *Flora indica*, with Thomas Thomson
* 1858: *Handbook of the British Flora: A Description of the Flowering Plants and Ferns Indigenous To, Or Naturalized In, the British Isles : for the Use of Beginners and Amateurs*("George Bentham & Hooker")
* 1859: *A century of Indian orchids*
* 1859: *Introductory Essay to the Flora of Australia* Maiden, 1892
* 1862–1883: *Genera plantarum ad exemplaria imprimis in herbariis kewensibus servata definita*, volume=Primum, Sistens Dicotyledonum Polypetalarum Ordines LXXXIII: Ranunculareas—Cornaceas, 1867, Reeve & Co., London
* 1862–1883: *Genera plantarum ad exemplaria imprimis in Herbariis kewensibus servata definita Vol. Secundi*, 1876, Reeve & Company
* 1870; 1878: ''The student's flora of the British Isles*. Macmillan, London.
* 1872–1897: *The Flora of British India: Volume V, Chenopodiaceæ to Orchideæ*
* *A General System of Botany, Descriptive and Analytical in two parts*
* 1878: *Journal of a Tour in Marocco and The Great Atlas*. Macmillan, London. with John Ball
* 1898–1900: *Handbook to the Ceylon flora*
* 1904–1906: *An epitome to the British Indian species of Impatiens''

## Kanpo estekak